open-index/open-wikipedia-markdown huggingface dataset:
David Abeel

**David Abeel** (født 12. juni 1804 i New Brunswick i New Jersey i USA, død 4. september 1846 i Albany i New York) var en kinamisjonær tilhørende Dutch Reformed Church og tilknyttet American Reformed Mission. 

## Liv og virke
Etter å ha begynt på medisinstudier ble han aktiv kristen. Han fullførte New Brunswick Theological Seminary i 1826, og ble ordinert senere samme år. Han tjenestegjorde som pastor i sitt trossamfunn til vinteren  1828, da han dro til St. John's i Antigua og Barbuda av helsegrunner. 

I 1829 reiste han ut fra New York som misjonær. Han ankom Kanton i Kina i 1830, og fortsatte snart som misjonær på Java, i Malacca, Siam og Singapore. 

I 1833 kom til Europa, der han besøkte England, Sveits, Frankrike, Tyskland og Nederland til om med 1834. I 1835 vendte han hjem til USA for å rekruttere flere misjonærer til de oversjøiske misjoner. Han virket som misjonsanimator til 1838, og bestemte seg da for å gå tilbake til aktiv misjonstjeneste selv.

I 1839 var han på Malayahalvøya, og opprettet så en misjonsstasjon i Xiamen i 1841. I Xiamen møtte Abeel av og til den kinesiske høylærde embedsmann Xu Jiyu, som lot seg informere om forholdene i den vestlige verden. Xu benyttet senere informasjonen i et viktig geografiverk.

Abeel døde i Albany i New York i 1846.

## Verker
Han skrev flere bøker om sine opplevelser, som for eksempel:
* *To the Bachelors of China, by a Bachelor* (1833), 
* *A Narrative of Residence in China* (1834)
* *The Claims of the World to the Gospel* (1838).

## Referanser


## Kilder
* *Who Was Who in America, Historical Volume, 1607-1896.* Chicago: Marquis Who's Who, 1963.

## Eksterne lenker
* David Abeel
* Appleton's Cyclopedia of American Biography, edited by James Grant Wilson, John Fiske and Stanley L. Klos. Six volumes, New York: D. Appleton and Company, 1887-1889
Max Emmerich

**Max Philip Emmerich** (født 1. juni 1879 Indianapolis, Indiana død juni 1956) var en amerikansk friidrettsutøver som deltok under OL 1904 i St. Louis.

Emmerich ble olympisk mester under OL 1904 i St. Louis i trekamp, som besto av løpning 100 yards, kule og lengdehopp. 

## OL-medaljer
* 1904  St. Louis -  **Gull** i friidrett, trekamp (100 yards, kule og lengdehopp)  USA

## Eksterne lenker
*
Fylkesvei 6734

**Fylkesvei 6734** (**Fv6734**) i Trøndelag er en fergeforbindelse mellom øya Husøya i øygruppa Tarva og Dypfest på fastlandet i Ørland. Veien har ingen strekninger på land.

Sambandet krysser Tarvafjorden og drives av Fosenlinjen AS med AtB som ansvarlig oppdragsgiver, det betjenes av MF «Tarva» 4 - 6 ganger daglig om hverdagen, skjeldnere i helgene.

Ferjesambandet ble opprettet 1993 med MF «Frøya», og erstattet en rutebåtforbindelse som hadde vært i drift siden 1966. 
Før 1. januar 2015 ble sambandet trafikkert av FosenNamsos Sjø med MF «Stoksundferja».

## Kommuner og knutepunkter

*  Ferge fra Tarva
*  til Dypfest

## Referanser


## Eksterne lenker
* Vegvesenets vegkart 
* 
*
Morbid Visions

***Morbid Visions*** er debutalbumet (full lengde) til det brasilianske thrash metal bandet Sepultura.

Albumet ble utgitt i 1986 på  Roadrunner og Cogumelo plateselskap.

## Sporliste
*Alle spor er skrevet av Max Cavalera, Jairo Guedes, og Paulo Jr.
# «Morbid Visions» – 3:23    
# «Mayhem» – 3:15    
# «Troops of Doom» – 3:21    
# «War» – 5:32    
# «Crucifixion» – 5:02    
# «Show Me the Wrath» – 3:52     
# «Funeral Rites» – 4:23     
# «Empire of the Damned» – 4:24

## Personell
*Max Cavalera
*Igor Cavalera
*Paulo jr. 
*Jairo Guedz

## Eksterne lenker
*
Schizophrenia

***Schizophrenia*** er det andre studioalbumet til brasilianske death/thrash metal bandet Sepultura.

Albumet ble utgitt i 1987 på  Roadrunner plateselskap.

## Sporliste
# «Intro» – 0:31
# «From the Past Comes the Storms» – 4:55
# «To the Wall» (lyrics: Korg (Chakal)) – 5:36
# «Escape to the Void» – 4:38
# «Inquisition Symphony» (Instrumental) – 7:13
# «Screams Behind the Shadows» (Sepultura) – 4:48
# «Septic Schizo»  – 4:31
# «The Abyss»  – 1:01
# «R.I.P.» (Rest in Pain) – 4:36
# «Troops of Doom» (M. Cavalera/Jairo Guedz/Paulo Jr./I. Cavalera) – 3:17
# «The Past Reborns the Storms» (Demo Version) – 5:08
# «Septic Schizo» (Rough Mix)  – 4:34
# «To the Wall» (Rough Mix)  – 5:31
*Spor 10 ble lagt til på [[1990]] [[Roadrunner]] ny-utgivelsen. Spor 11-13 er bare på [[1997]] remaster-versjonen.*

## Personell
*Max Cavalera
*Igor Cavalera
*Paulo jr. 
*Andreas Kisser

## Eksterne lenker
*
Beneath the Remains

***Beneath the Remains*** er det tredje studioalbumet til brasilianske death/thrash metal bandet Sepultura.

Albumet ble utgitt i 1989 på  Roadrunner plateselskap.

## Sporliste
#«Beneath the Remains» – 5:14
#«Inner Self» – 5:10
#«Stronger Than Hate» – 5:54
#«Mass Hypnosis» – 4:26
#«Sarcastic Existence» – 4:46
#«Slaves of Pain» – 4:04
#«Lobotomy» – 4:59
#«Hungry» – 4:31
#«Primitive Future» – 3:10	

## Personell
*Max Cavalera
*Igor Cavalera
*Paulo jr. 
*Andreas Kisser

## Eksterne lenker
*
Arise

***Arise*** er det fjerde studioalbumet til brasilianske death/thrash metal bandet Sepultura.

Albumet ble utgitt i 1991 på Roadrunner plateselskap.

## Sporliste
#«Arise	» – 3:18
#«Dead Embryonic Cells»	- 4:52
#«Desperate Cry» – 6:41
#«Murder» – 3:27
#«Subtraction» – 4:48
#«Altered State» – 6:34
#«Under Siege» (Regnum Irae) – 4:54
#«Meaningless Movements» – 4:40
#«Infected Voice» – 3:19

## Personell
*Max Cavalera
*Igor Cavalera
*Paulo jr. 
*Andreas Kisser

## Eksterne lenker
*
Chaos A.D.

***Chaos A.D.*** er det femte studioalbumet til det brasilianske thrash metal bandet Sepultura.

Albumet ble utgitt i 1993 på  Roadrunner plateselskap.

## Sporliste
#«Refuse / Resist» – 3:19
#«Territory» – 4:47
#«Slave New World» – 2:54
#«Amen» – 4:27
#«Kaiowas» – 3:43
#«Propaganda» – 3:32
#«Biotech Is Godzilla» – 1:52
#«Nomad» – 4:58
#«We Who Are Not as Others» – 3:42
#«Manifest» – 4:46
#«The Hunt» (New Model Army-cover) – 3:59
#«Clenched Fist» – 4:57

## Personell
*Max Cavalera
*Igor Cavalera
*Paulo jr. 
*Andreas Kisser

## Eksterne lenker
*
Liste over ordførere i Sogndal

**Liste over [[Sogndal kommune]]s ordførere** etter innføringen av formannskapsloven i 1837. Fra 1. januar 2020 ble kommunene Balestrand, Leikanger og Sogndal sammen til én kommune. Den nye kommunen heter Sogndal.

## Referanser


## Kilder
* NRK.no: Fylkesleksikon for Sogn og Fjordane
USAs kommunistiske parti

**USAs kommunistiske parti** (engelsk: *Communist Party USA,* forkortet *CPUSA*) er et marxist-leninistisk politisk parti i USA. Det ble grunnlagt i 1919 og ble tilknyttet Komintern (Den tredje internasjonale). I dag har partiet sluttet å føre en revolusjonær politikk og har siden 1984 ikke stilt til valg.

## Historie
USAs kommunistiske parti representerte opprinnelige den kommunistiske bevegelsen i USA, men i årenes løp har CPUSA endret seg politisk. 

Den første halvdelen av 1900-tallet var partiet det største og mest innflytelsesrike kommunistpartiet i USA og spilte en viktig rolle i den amerikanske arbeiderbevegelsen fra 1920-tallet frem til 1940-tallet. Partiet grunnla de fleste av landets store fagforeninger og drev med anti-rasistisk arbeid på arbeidsplasser. Under kampen mellom de sovjettro kommunistene og troskistene på 1920-tallet stilte flertallet seg på den marxist-leninistiske siden og fulgte Kominterns linje mens en mindre gruppe brøt ut og opprettet Socialist Workers Party. 

CPUSA overlevde Palmer-raidene og mange andre lignende regjeringstøttede angrep på kommunistisk aktivitet. I august 1919, bare måneder etter sin grunnleggelse, hadde CPUSA 60 000 medlemmer. Socialist Party of America hadde rundt 40 000 medlemmer.

Under andre verdenskrig stilte CPUSA seg på de alliertes side i kampen mot det nasjonalsosialistiske Tyskland og bedrev en ettergivende politikk i forhold til den amerikanske regjeringen, noe som blant annet kom til uttrykk ved at man oppfordret streikende arbeidere til å gå tilbake til arbeidet.

I dag benekter partiet, slik som mange andre partier av den gamle moskvatroende delen av den kommunistiske bevegelsen, den revolusjonære delen av marxismen og kan vurderes som en reformistisk bevegelse som minner mer om europeisk sosialdemokrati. Ettersom partiet selv ikke stiller til valg går oppfordringene til medlemmene om å stemme på Det demokratiske partiet.

## Kjente medlemmer
* Paul Robeson
* Pete Seeger
* W.E.B. DuBois
* Angela Davis

## Referanser


## Eksterne lenker
* 
* 
*  Young Communist League USA, ungdomsgrupperingen
*  ''People's World'', ukeavis
Roots (album)

***Roots*** er det sjette studioalbumet til brasilianske thrash metal bandet Sepultura.

Albumet ble utgitt i 1996 på  Roadrunner plateselskap.

## Sporliste
# «Roots Bloody Roots»
# «Attitude»
# «Cut-Throat»
# «Ratamahatta»
# «Breed Apart»
# «Straighthate»
# «Spit»
# «Lookaway»
# «Dusted»
# «Born Stubborn»
# «Jasco»
# «Itsari»
# «Ambush»
# «Endangered Species»
# «Dictatorsh*t» 

## Personell
*Max Cavalera
*Igor Cavalera
*Paulo jr. 
*Andreas Kisser

## Eksterne lenker
*
Biblioteca Marciana

**Biblioteca Marciana** er et bibliotek ved Markusplassen i Venezia, som omfatter en av verdens største samlinger av klassiske håndskrifter. Biblioteket har navn etter St. Markus, byens skytshelgen.

## Historie
Biblioteket kan spore sin historie tilbake til to store donasjoner. I 1362 skjenket Francesco Petrarca sin håndskriftsamling til republikken Venezia. Den neste store mesenen var kardinal Bessarion, som 31. mai 1468 skjenket sitt private bibliotek (746 bind, deriblant 482 greske og 264 latinske håndskrifter) til republikken. De to samlingene dannet grunnstammen i Biblioteca Marciana. Gjennom innlemmelse av bibliotekbestander innenfor republikken og senere gaver vokste biblioteket også senere betydelig.

Takket være den enestående samlingen av greske håndskrifter ble biblioteket fra det 16. århundre et sentrum for humanistiske studier.

I 1603  vedtok Venezia en lov, som bestemte at alle som trykket en bok på Venezias territorium måtte levere et plikteksemplar til Biblioteca Marciana.

Etter republikkens fall ble mange klostre sekularisert av Napoleon, og deres klosterbiblioteker i betydelig utstrekning innlemmet i Biblioteca Marciana.

## Libreria
Bessarion stilte som betingelse for sin gave at biblioteket skulle få en verdig plassering. Republikken tok seg likevel god tid til å oppfylle denne forpliktelsen. Biblioteket hold en stund til i bl.a. dogepalasset.

I 1534 ble det bestemt å bygge en egen biblioteksbygning, og i 1537 fikk arkitekten Jacopo Sansovino oppdraget. I 1545 styrtet lesesalens hvelving sammen, og arkitekten ble sendt i fengsel. Takket være innflytelsesrike venners forbønn kom han fri igjen, og kunne fortsette arbeidet, men måtte dekke skadene av egen lomme. Etter hans død fullførte Vincenzo Scamozzi bygningen mellom 1582 og 1588.

Bygningen ble utsmykket av bl.a. Veronese, Tizian, Alessandro Vittoria og Tintoretto.

Biblioteket flyttet inn allerede i 1553. I 1812 ble biblioteket flyttet tilbake til dogepalasset, hvor det ble til 1904. Siden da har det vært tilbake i Libreria og en nabobygning.

## Eksterne lenker
*
San Giacomo di Rialto

**San Giacomo di Rialto** er en kirke i bydelen San Polo i Venezia. Det er trolig Venezias eldste kirke, og ble antagelig innviet i år 421. Kirken brant på begynnelsen av det 16. århundre.

San Giacomo di Rialto er blant annet kjent for et stort ur fra det 15. århundre over inngangen. Fasaden er i marmor.

## Eksterne lenker
*
Santa Maria dei Miracoli (Venezia)

**Santa Maria dei Miracoli** er en kirke i Cannaregio i Venezia. Den er kjent for sin karakteristiske marmorbekledning.

## Historie

Kirken ble bygget mellom 1481 og 1489 av Pietro Lombardo, for å huse et ikon av jomfru Maria som ble ansett som mirakuløst. Kirken ble restaurert av en amerikansk veldedig institusjon, "Save Venice" på 1980-tallet.  Restaurasjonen innebar at all marmorkledning ble fjernet, lagt i kar av rustfritt stål og renset av sirkulerende destillert vann. Restaureringsarbeidene tok ti år, og kostet 4 millioner dollar. Kirken er den eneste frittliggende kirken i byens sentrum.

## Eksterne lenker
* 
* Savevenice.org, Church of Santa Maria dei Miracoli
Jack Flett

**John «Jack» Flett** (født 19. november 1871 i Manitoba, død 13. desember 1932 i West Vancouver, Britisk Columbia) var en canadisk sportsutøver som deltok under OL 1904 i St. Louis.

Flett ble olympisk mester i lacrosse under OL 1904 i St. Louis. Han var med på laget *Shamrock Lacrosse Team* som beseiret det amerikanske laget *St. Louis Amateur Athletic Association* med 8 – 2 i finalen.

## OL-medaljer
* 1904  St. Louis -  **Gull** i lacrosse  Canada

## Eksterne lenker
*
Beals Wright

**Beals Coleman Wright** (født 19. desember 1879 i Boston, Massachusetts, død 23. august 1961 i Alton, Illinois) var en amerikansk tennisspiller som deltok under OL 1904 i St. Louis.

Wright ble olympisk mester i tennis to ganger under OL 1904 i St. Louis. Han vant både single- og doubleturneringen, i double sammen med landsmannen Edgar Leonard.

## OL-medaljer
* 1904  St. Louis -  **Gull** i tennis, single USA 
* 1904  St. Louis -  **Gull** i tennis, double USA 

## Referanser


## Eksterne lenker
*
Edgar Leonard

**Edgar Welch Leonard** (født 19. juni 1881 død 7. oktober 1948) var en amerikansk tennisspiller som deltok under OL 1904 i St. Louis.

Leonard ble olympisk mester i tennis under OL 1904 i St. Louis. Han vant doubleturneringen sammen med landsmannen Beals Wright. I singleturneringen tapte han i semifinalen og fikk bronse.

## OL-medaljer
* 1904  St. Louis -  **Gull** i tennis, double USA 
* 1904  St. Louis -  Bronse i tennis, single USA 

## Referanser


## Eksterne lenker
*
William Burns

**William Burns** er navnet til flere personer:

* William Chalmers Burns (1815-1868), skotsk kinamisjonær
* William Laurie Burns (1875-1953), kanadisk lacrossespiller
* William Joseph Burns (født 1956), amerikansk diplomat
Troy (Michigan)

**Troy** er en by i Oakland County i den amerikanske delstaten Michigan. Byen er en forstad av Detroit, og er den største byen i Oakland County. Troy fikk bystatus i 1955. Troy er en business- og shoppingdestinasjon innenfor Detroitområdet.

## Referanser


## Eksterne lenker
* 
*  Former Councilman Dave Lambert's Blog 
*  GIS Maps
*  Troy School District
Berkley (Michigan)

**Berkley** er en by i Oakland County i den amerikanske delstaten Michigan. Den er en forstad til Detroit. Byen ble grunnlagt i 1923 (og fikk bystatus fra 1932). Byen tilhørte tidligere til Royal Oak. Det bor 15 531 (2000) mennesker i Berkley. Sentrum av Berkley går langs 12 Mile Rd. mellom Greenfield Road og Coolidge Highway, og langs Coolidge Highway mellom 12 Mile Rd. og 11 Mile Rd.. Siden Berkleys østre grense går langs Woodward Avenue, er byen en aktiv parter i det årlige Woodward Dream Cruise, et am-car show i Detroitområdet. Byen er lokalt kjent for sine utesteder.

## Referanser


## Eksterne lenker
* 
* (en) Berkley Downtown Development Authority
* (en) Berkley Chamber of Commerce
* (en) Berkley Home Improvement Expo
De Havilland DH 94 Moth Minor

**de Havilland DH 94 Moth Minor** var et britisk sports- og treningsfly fra sist på 1930-årene bygget av De Havilland Aircraft Company ved Hatfield Aerodrome, England og Bankstown, Australia. 

## Historie
**Moth Minor** som hadde sin jomfrutur den  22. juni 1937, var bygget for å ha de samme ytelser som DH 60 Moth, men ha behov for en mindre motor. Det hadde plass til to; instruktør og elev som satt i hver sin sittebrønn i det åpne skroget. Det skulle også være enklere å vedlikeholde, enn en to-dekker. Flyet var rimelig i anskaffelse og populært blant de mange flyklubber som etterhvert dukket opp i England. Ved utbruddet av andre verdenskrig var det blitt bygget 100 eksemplarer og de Havillands fabrikk i Hatfield ble pålagt å legge om til krigsproduksjon for RAF. Alt produksjonsutstyr, tegninger og ferdige komponenter ble skipet til de Havillands fabrikk i nær Sydney i Australia. Mer enn 40 fly ble deretter bygget i Australia.

Ved krigens utbrudd i 1939 ble alle Moth Minor i likhet med andre sivile fly rekviret av RAF. I 1945 ble de som ikke var gått tapt returnert til sine opprinnelige eiere, og flere av disse er restaurert som veteranfly.

## Varianter
* **DH.94 Moth Minor** : To-seter sports- og treningsfly.
* **Moth Minor Coupe** : To-seter sports- og treningsfly med hengslet blister over sittebrønnene.
## Militare opratører
;
*Royal Australian Air Force
;  
* New Zealands flyvåpen
;
*Royal Air Force
*Royal Navy
;
*United States Army Air Corps

## Spesifikasjoner

Besetning = To, instruktør og elev
* Lengde =  7.44 m
* Vingespenn = 11.15 m
* Høyde = 1.93 m
* Vingeflate = 15.05 m²
* Vekt uten last =  446 kg
* Vekt, lastet = 
* Største startvekt = 703 kg 
* Motor = de Havilland Gipsy  Minor 
** Fire-sylindret *inverted* rekkemotor  90H/k
* Toppfart = 190 km/h
* Marsjfart =  161 km/h
* Rekkevidde = 483 km
* Marsjhøyde = 5&nbsp;030 m
* Stigningsevene = 3.15 m/s
* Belastning = 46.7 kg/m²

## Eksterne lenker
* Photo at Ugolok Neba
* Eksisterende veteranfly
Samuel Robbins Brown

**Samuel Robbins Brown** (født 16. juni 1810 i Connecticut i USA, død 20. juni 1880 i  Stockbridge i Massachusetts) var en av de første protestantiske misjonærer i Kina og Japan. Han virket for The Reformed Church of America.  

## Utdannelse
Brown studerte ved Yale (avslutning i 1832) og deretter teologi i Columbia i Sør-Carolina. Deretter underviste han i fire år (1834–38) ved *The New York Institution for the Deaf and Dumb*.  

## Kina
I 1838 dro han til Kanton, og åpnet for Morrison Education Society den første protestantiske skole i det kinesiske rike. Hans rapporter fra skolen ble offentliggjort i *[[The Chinese Repository]]* for 1840 til 1846, og Brown bidro også en rekke andre artikler vedrørende Kina til dette tidsskriftet.

## Tilbake til USA
Etter ni års utetjeneste var hans hustrus helse sviktende. Da vendte Brown tilbake til hjemlandet, og ble pastor og lærer i Owasco Outlet, nær Auburn i staten New York (1851–59). Han gikk inn for opprettelsen av et *college* for kinner, og det skulle bli viorkeliggjort i Auburn, skjønt det ble etterpå flyttet til Elmira i New York.  

## Japan
Med Townsend Harris-traktaten av 1858 ble Yokohama og Nagasaki i Japan åpnet for utenlandsk handel og bosetting. Brown seilte til førstnevnte havneby og opprettet en skole som skulle utdanne hundrevis av unge menn fra alle samfunnslag. Han oversatte Det nye testamente og underviste og forkynte i tyve år. Han var en av grunnleggerne av The Asiatic Society of Japan, og var en sentral skikkelse for utformingen av det nye Japan.

## Død
Brown døde under et besøk hos en gammel venn i Massachusetts.

## Referanser


## Litteratur
* William Elliot Griffis: *A Maker of the New Orient* (New York: F.H. Revell, 1902) Google Books Etext

### Verker
* *Colloquial Japanese* (1863), a grammar, phrase book, and vocabulary
* *Prendergast's Mastery System Adapted to the Japanese*
* translation of Arai Hakuseki's *Sei Yo Ki Bun:  or, Annals of the Western Ocean*
Paul Lereim

**Paul Jostein Lereim** (født 15. september 1938) er professor i ortopedi. Han var siste administrerende overlege for Sophies Minde ortopedisk sykehus inntil sykehusdriften ble flyttet til Rikshospitalet i 2002. Lereim er prestesønn.  Han studerte medisin i Østerrike (Innsbruck) og Tyskland (Kiel). Lereim er gift med Annelise Lereim og sammen har de 2 barn. 

Prof. Lereim regnes som pioner innen moderne hofte- og kneprotesekirurgi i Norge, men var også aktiv som idrettslege. Han har hatt en rekke kjente nordmenn under kniven. Han var ansvarlig for ortopedisk behandling av medlemmer i kongefamilien, og sto blant annet for operasjonen av den vanskelige venstrefoten til dronning Sonja. Han har vært med i den medisinske komiteen i Det internasjonale ishockeyforbundet.

## Bibliografi

* *Subchondral bone of the medial tibial condyle in the normal state, osteoarthritis and rheumatoid arthritis – a biomechanical, biochemical, morphologic and enzymatic study* 1975 Avhandling
* *Om sykdommer og skader i bevegelsesapparate* 1984
* *Om diagnostikk og behandling av visse bløtdelsskader* 2001

## Referanser


## Eksterne lenker
* Paul Lereim i bioinfobank library
* Frykter kongelige lekkasjer Artikkel i VG
* Paul Jostein Lereim, Nesbru, er tildelt Kongens fortjenstmedalje
Košice (region)

**Košice** (slovakisk: *Košický kraj*) er en av Slovakias åtte administrative regioner, og ligger i sørøst i landet. Regionen har et areal på 752&nbsp;km², og har 791&nbsp;723 innbyggere (2011). Regionens hovedstad er Košice, og regionen består av elleve distrikter (*okresy*).

## Demografi

## Referanser


## Eksterne lenker
*
Pleasant Ridge

**Pleasant Ridge** er en by i Oakland County i den amerikanske delstaten Michigan. Byen er velstående og preget av hagevillastrøk. Det som finnes av butikker finnes på en liten strekke langs Woodward Avenue. Detroit Zoo ligger nord for byen rett over Interstate 696 i Royal Oak. Barneskolen i byen ble i 2007 kåret til Michigans beste barneskole.

## Pleasant Ridge grenser til
*Ferndale i sør og øst
*Oak Park i vest
*Berkley i nordvest
*Royal Oak i nord

## Referanser


## Eksterne lenker
*
Nitra (region)

**Nitra** (slovakisk *Nitriansky kraj*) er en av Slovakias åtte administrative regioner, og ligger vest i landet. Regionen har et areal på 6&nbsp;343&nbsp;km² og en befolkning på 689&nbsp;867 innbyggere (2011). Regionens hovedstad er Nitra og består av sju distrikt (*okresy*).

## Demografi

## Referanser


## Eksterne lenker
*
Skeiegruppen

**Skeiegruppen** er et norsk familieeid investeringssselskap. Det har hovedkvarter i Handelens Hus i Kristiansand.

Selskapets tre forretningsområder er eiendom via Skeie eiendom, aksjer, obligasjoner og finansinvestering via Skeie kapital samt teknologiinvesteringer via Skeie teknologi

Skeiegruppen er eid av offshoregründer Bjarne Skeie og familien hans. 

## Eksterne lenker
*
Prešov (region)

**Prešov** (slovakisk *Prešovský kraj*) er en av Slovakias åtte administrative regioner, og ligger nordøst i landet. Regionen har et areal på 8&nbsp;975&nbsp;km² og en befolkning på 814&nbsp;527 innbyggere (2011). Regionens hovedstad er Prešov, og den består av tretten distrikter (*okresy*).

## Demografi

## Referanser


## Eksterne lenker
*
Hangchow Christian University

**Hangchow Christian University** var en læreinstitusjon i Hangzhou i Kina som kan spore sin opprinnelse tilbake til 1845, og bestod til 1951/52. 

Den protestantiske misjonær Divie Bethune McCartee grunnla da **Ningpo Boy’s Academy / Boarding School** i Ningbo, en annen stor by i provinsen Zhejiang. I 1867 ble skolen flyttet til Hangzhou og fikk da navnet **Hangchow Presbyterian Boys' School**.

I 1897 begynte skolen med undervisning på høyere nivå, ble et *college* og tok navnet  **Hangchow Presbyterian College**. I 1914 ble navnet endret til **Hangchow Christian College**. Senere ble det kjent som universitet.

I tiden for Nordekspedisjonen fra 1926 var undervisningen innstilt en stund. Under den annen sino-japanske krig flyttet universitetet mye rundt for å unngå invasjonen og kamphandlingene. Den opererte da blant annet i Tunxi (i Anhui), Shanghai, Shaowu, Guiyang og Chongqing.

Etter at kommunistene i 1949 hadde grepet makten i Kina ble universitetet i 1951 overtatt av Zhejiangs provinsregjering, og alle amerikanske lærekrefter sendt hjem. I 1952 ble universitetet for det meste lagt inn i det som skulle bli Zhejianguniversitetet.
Randsburg

**Randsburg** er en såkalt amerikansk census-designated place i Kern County, California. Det er beliggende om lag to og en halv times kjøretur nordøst for Los Angeles, midt i Mojaveørkenen. Byen kan dessuten være et stopp på veien mellom Los Angeles og Las Vegas.

Ifølge folketellingen i 2000 har Randsburg 77 innbyggere. Arealet er på 5,1 kvadratkilometer.

Den gamle gruvebyen er i 2008 bevart slik den så ut for hundre år siden.

Filmen Chopper Chicks in Zombietown (1991), med skuespilleren Billy Bob Thornton i én av rollene, er innspilt i Randsburg.

I 2008 er Randsburg mest kjent for gode motocrossforhold og sin ualminnelige velsmakende hjemmelagede cola. Det er en blanding av sirup, kullstyrevann samt is.

Randsburg blir i dag kalt «en levende spøkelsesby».

## Historie
Det startet i april 1865. Tre lykkejegere oppdaget en rik gullåre i Red Mountains, langt inne i Mojaveørkenen i California. Ryktet spredde seg raskt, og under kort tid hadde stedet fått navnet Randsburg og om lag 3.500 innbyggere. Stedet hadde en rekke salooner og, etter protester, uryddige forhold, et eget lite red light-district.

## Minnestein
Vrakrestene etter flyet X-15 som piloten Michael Adams styrtet med i 1967, ble spredd over et område på 130 kvadratkilometer. Cockpiten ble funnet rett utenfor Randsburg. I dag står det en minnestein der.

## Referanser
Jacob Wackernagel

**Jacob Wackernagel** (født 11. desember 1853 i Basel, død 22. mai 1938 i samme by) var en sveitsisk språkforsker med spesialområde indoeuropeisk og sanskrit. Han studerte klassisk og germansk filologi i Göttingen og Leipzig, og underviste ved universitetet i Basel inntil han i 1902 ble kalt til Göttingen. Under første verdenskrig vendte han tilbake til Basel. Wackernagels hovedverk er *Altindische Grammatik*, en omfattende grammatikk for sanskrit. Han er også kjent for å ha formulert Wackernagels lov.

## Verker i utvalg
* *Die epische Zerdehnung.* Beiträge zur Kunde der indogermanischen Sprachen, 1878, Bd. 4;
* *Das Dehnungsgesetz der griechischen Komposita.* Basel 1889;
* *Beiträge zur Lehre vorm griechischen Akzent.* Basel 1893;
* *Vermischte Beiträge zur griechischen Sprachkunde.* Basel 1897;
* *Sprachliche Untersuchungen zu Homer.* Basel 1916;
* *Vorlesungen über Syntax mit besonderer Berücksichtigung von Griechisch, Lateinisch und Deutsch.* Bd. I—2, Basel 1920–1924.

## Referanser


## Litteratur
* Debrunner, Albert: *Zum 70. Geburtstag Jacob Wackernagels*. In: *Indogermanisches Jahrbuch*. Bd. 9, 1924, S. 264–269.
* Debrunner, Albert: *Nachtrag zum Verzeichnis der Schriften Jacob Wackernagel*. In: *Indogermanisches Jahrbuch*. Bd. 23, 1939, S. 446–451.
* Ebel, Wilhelm (utg.): *Catalogus Professorum Gottingensum 1734–1962*. Im Auftrage der Georgia Augusta. Vandenhoeck & Ruprecht, Göttingen 1962, S. 28, 113.
* Schwyzer, Eduard: *Jacob Wackernagel*. In: Thomas A. Sebeok (Hrsg.): *Portraits of Linguists: A Biographical Source Book for the History of Western Linguistics, 1746–1963*. Volume II: From Eduard Sievers to Benjamin Lee Whorf. Indiana University Studies in the History and Theory of Linguistics. Indiana University Press, Bloomington/London 1938, S. 52–55.
* *Zur Erinnerung an Professor Wackernagel-Stehlin: Geboren am 11. Dezember 1853, gestorben am 22. Mai 1938*. Basel: Frobenius. (Ohne Verfasserangabe).
Musikkantikk

***Musikkantikk*** er et norsk radioprogram om tidligmusikk som gikk på NRK Radio fra 1993 til 2011. Programmet omfattet presentasjon av musikk og samtaler med musikere og forskere, og dekket musikk fra middelalderen, barokken og renessansen. Programmet gikk på P2 og hadde en halvtimes varighet. Blant programledere var Jørn Jensen, Hans Olav Gorset, Halfdan Bleken, Eystein Sandvik og Torun Torbo.

## Referanser
 

## Eksterne lenker
* artikler på nrk.no om Musikkantikk
Carl Oscar Munthe

**Carl Oscar Munthe** (1861–1952) var en norsk offiser og militærhistoriker. Han var sønn av distriktslege Christopher Pavels Munthe og Christine Margrethe Aabel, datter av Peter Pavels Aabel.

Han tok eksamen ved Krigsskolens øverste avdeling i 1881, den militære høyskole i 1884, ble utnevnt til premierløytnant i Infanteriet i 1886, kaptein i 1893 og major i 1910. I 1911 ble han oberstløytnant, han ble oberst i 1912 og generalmajor i 1924. Han fikk avskjed i 1929.

Munthe tjenestegjorde som aspirant i Generalstaben fra 1895 til 1899, samtidig var han også ved Norges geografiske oppmåling fra 1892 til 1899, og han tok generalstabseksamen i 1898.  Deretter tjenestegjorde han ved Generalstaben fra 1900 til 1910, ble deretter sjef for Valdres bataljon fra 1911 til 1912 og sjef for Infanteriregiment nr 6 fra 1912 til 1916. Fra 1. juni 1916 til 1924 var han sjef for Østfold Infanteriregiment nr 1 og kommandant i Fredrikstad. Etter dette ble han sjef for 4. divisjon og kommandant på Bergenhus fra 1924 til 1929.

I hans kommandanttid fikk byen for tredje gang besøk av kong Haakon VII, denne gang i forbindelse med byens 350-årsjubileum. Kongen avduket statuen over kong Fredrik II på torvet, og avdelinger fra Artilleriregiment nr 1 og Marinen paraderte. Dette var også det som skulle til for å rydde torvet for en stor transformatorstasjon og et gammelt skur som tilhørte Østsidens kjøttkontroll.

Munthe var en anerkjent militærhistoriker, og skrev en rekke krigshistoriske bøker, blant annet om Hannibalsfeiden, Fredrikshald og Fredrikstens historie inntil 1720, og Den norske Hær inntil 1662. Han var også lærer ved Krigsskolen fra 1898 til 1916.
Munthe ble gift i Trondheim 26. september 1893 med Valborg Bøgh, født i Trondheim 27. november 1862. De hadde 5 sønner.

## Referanser


## Kilder
* Oppegaard, Tore Hiorth: *Østfold regiment*, 1996
* Barth, Bj Keyser: *Norges militære embedsmenn 1929*, Oslo 1930
Husbergøya

**Husbergøya** er en øy i indre Oslofjord, beliggende sør for Langøyene og nord for Skjælholmene i Bunnefjorden. 

Husbergøya ble tidlig på 1900-tallet kjøpt av Heinrich Carl Hudtwalcker fra Hamburg som bygde en tran- og sildeoljefabrikk på 12&nbsp;000 m², drevet av dampmaskiner. Atskillige tusen tonn fiskeolje og tran ble produsert og rullet ned til havnen på et eget «trillespor» for å bli skipet ut til verden. Driften ble avviklet i 1982, og hele Husbergøya, inkludert fabrikkanlegg, ble solgt til Oslo kommune. Bygningen ble brukt til militærøvelser, og i forbindelse med dette brant fabrikken ned i 1989. Området ble ryddet og rehabilitert i 2009–2010. 

Området utenom det tidligere fabrikkanlegget er hekkeområde for flere sjøfugler, og ble vernet som naturreservat i 2008.

På toppen av øya er det bygget en utkikksplattform, egnet for observasjon av fugleliv med mer. Nær toppen ligger huset som tidligere var direktørbolig. 

## Se også
* Verneområder i Akershus

## Referanser


## Eksterne lenker
* Ny perle i Oslofjorden, Dagsavisen, 29. juli 2008
* Informasjon fra Oslofjordens Friluftsråd
Nikolaj Trubetskoj

**Nikolaj Sergejevitsj Trubetskoj** (, født  i Moskva, død 25. juni 1938 i Wien) var en russisk språkforsker og etnolog. Hans lære dannet kjernen av pragerskolen innenfor strukturalismen. Trubetskoj regnes ofte som grunnleggeren av morfofonologien. Han var også knyttet til de russiske eurasianistene.

Trubetskoj tilhørte en russisk fyrsteslekt som har sitt navn etter byen Trubtjevsk.

## Referanser
Qu Yunxia

**Qu Yunxia** (forenklet kinesisk: 曲云霞, tradisjonell kinesisk: 曲雲霞, født 25. desember 1972) er en tidligere kinesisk olympisk deltaker som spesialiserte seg på 1500 meter. Under OL 1992 i Barcelona vant hun bronsemedaljen på 1500 meter. I 1993 oppnådde hun en ny verdensrekord på 1500 meter under et stevne i Beijing med 3.50,46 og hun vant 3000-meteren under VM 1993.

## Referanser


## Eksterne lenker
*
Ballarat (California)

**Ballarat** er en amerikansk spøkelsesby i Inyo County, California. I dag har byen bare to heltidsinnbyggere. I juni 2004 bodde Robert Novak og hans hund Potlicker der.

## Historie
Ballarat ble grunnlagt i 1896 som et forsyningssted for gruvene i Panamint Valley. En kvart mile mot syd er Post Office Spring, en pålitelig vannkilde anvendt siden 1850-årene av utbyggere og ørkenvandrere. George Riggings, en ung australsk immigrant, gav Ballarat sitt navn da han foreslo at den skulle bli oppkalt etter byen i hjertet av Australias gulland, Ballarat.

I sin glanstid 1897&ndash;1905 var Ballarat hjem og hovedkvarter for 400&ndash;500 mennesker. Byen hadde salooner, tre hoteller, en Wells Fargo-stasjon, et postkontor, en skole, et fengsel og et likhus, men ingen kirke. Ballarat var en oase for glede, munterhet og avslapping. Byens nedgang startet da Ratcliff Mine, i Pleasant Canyon øst for byen, innstilte sin virksomhet. I 1917 ble postkontoret stengt og alt som ble igjen var noen sta utbyggere samt ørkenrotter.

Siden 1917 var den hjem til Seldom Seen Slim, som var atskillig mindre kjent under sitt virkelige navn Charles Ferge. Kallenavnet fikk han ettersom han i flere år bodde fullstendig alene i Ballerat, som er beliggende midt i Panamint Valley i California. Panamint Valley er nabodalen til den mer kjente Death Valley og omtrent like innbydende. Det blir gjerne opp til femti varmegrader om sommeren.

Da Slim avgikk ved døden i 1962, ble hans begravelse overført på TV. Han blir betraktet som den siste av de som i sin tid muliggjorde spøkelsesbyene, én av de som vandret ut i ørkenen på jakt etter gullet ved regnbuens ende. Selv hevdet Slim at ensomheten aldri hadde vært noe problem. På hans gravsten står svaret han bestandig hadde på det uunngåelige spørsmålet: «Ensom jeg? Jeg er halvt coyote og halvt villesel».

I 1960-årene kom en annen berømt (eller beryktet) besøkende regelmessig til Ballarat. Charles Manson og hans familie av mordere oppholdt seg på Baker Ranch sør for byen og etterlot sin graffiti i Ballarat.

En gammel Dodge Power Wagon, som står parkert i byen, har fremdeles stjernene som familien brukte som sin signatur.

Filmen *[[Easy Rider]]* hadde en scene som ble filmet i Ballarat, hvor Peter Fondas rollefigur tar av sitt Rolex-armbåndsur og kaster det bort før han og Dennis Hoppers rollefigur legger ut på vei igjen på sine motorsykler mot New Orleans.
Hugo Winckler

**Hugo Winckler** (født 4. juli 1863 i Gräfenhainchen i Sachsen, død 19. april 1913 i Berlin) var en tysk arkeolog og språkforsker som utforsket hettittenes hovedstad Hattusa i Boğazkale i dagens Tyrkia.

Winckler var professor i orientalske språk ved universitetet i Berlin, hvor han særlig arbeidet med kileskriften. Under studier i arkivene i Tell El-Amarna fant han to tavler som inneholdt tekster skrevet med den datil ukjente hettittiske kileskriften. På hans initiativ ble det i 1906 startet utgravninger i Boğazköy (dagens Boğazkale) i Anatolia. Skrifttavlene som ble funnet der bekreftet at han hadde funnet hovedstaden i det hettittiske riket, Hattusa. Utgravningene fortsatte frem til 1912.

## Referanser


## Eksterne lenker
* Hugo Winckler hos Encyclopedia Britannica
* WINCKLER, HUGO hos Jewish Virtual Library
Luxembourg-krisen

**Luxembourg-krisen** var en diplomatisk uenighet og konfrontasjon i 1867 mellom Frankrike og Preussen over Luxembourgs politiske status. Konfrontasjonen ledet nesten til krig mellom de to landene, men ble avverget ved forhandlinger i Biarritz og en avtale undertegnet i London i 1867, den såkalte London-avtalen. Luxembourg skulle fortsatt være i en personalunion med Nederland under Huset Oranien-Nassau, landet skulle være nøytralt og de store forsvarsverkene ved hovedstaden Luxembourg skulle rives. Den prøyssiske garnisonen som hadde vært stasjonert i landet siden Wienerkongressen skulle trekkes tilbake.
Johan Selmer

**Johan Selmer** (født 20. januar 1844, død 21. juli 1910) var en norsk romantisk komponist. Han komponerte orkesterverk, korverk, sanger, og pianostykker.

## Biografi
Johan Selmer ble født i Christiania (Oslo). Han reiste til Paris for å studere musikk, og ble fengslet av musikken til Hector Berlioz. I Paris ble han til 1870, så reiste han hjem til Christiania, men dro snart ut igjen, denne gang til Leipzig. I 1873 var han i Italia.

Fra 1879 bodde han i Christiania, og fikk kunstnerlønn av Stortinget. Han ledet en periode Musikforeningen i Oslo.

## Musikk

Johan Selmer skrev storslagen orkestermusikk med fargerik instrumentering i tradisjonen til Liszt og Berlioz, såkalte symfoniske dikt.

## Verkliste

### Orkesterverk
* «Scène funèbre»
* «Nordischer Festzug»
* «Finnländische Festklänge»
* «In den Bergen»
* «Karneval in Flandern»
* «Prometheus»

### Vokalverk med orkester
* «La captive»
* «Zug der Türken gegen Athen»
* «Hilsen til Nidaros»

### Sanger
* «Tollekniven»

### Kor
* «Norge, Norge»
* «Ulabrand»

## Diskografi
* Simax PSC 1233: Oslo Filharmoniske Orkester: Johan Selmer: Karneval i Flandern op. 32, Prometheus op. 50
* Lawo LWC 1121 Norge, mitt Norge: Luftforsvarets musikkorps/Christiania mannskor: Johan Selmer: Hilsen til Nidaros

## Referanser


## Kilder
* Musikkens verden 1951
* Kulturspeilet

## Litteratur

* Lind, Sverre: «Johan Selmer som komponist med særlig henblikk på instrumentalmusikken.» Oslo, 1950. 115 s. Utrykt magistergradsavhandling, Universitetet i Oslo
* Merkel, Paul: «Der norwegische Komponist Johan Selmer: Ein Lebensbild.» Leipzig: Siegel, 1904. 20 s.
* Musikkens verden 1951
EM i turn for kvinner 1971

Det åttende **[[europamesterskapet i turn]]** for kvinner ble arrangert i 1971, i Minsk i den tids Sovjetunionen.

## Resultater
### Individuell mangekamp
*Obs:* Hopp (**VT**), skranke (**UB**), bom (**BB**) og frittstående (**FX**).

### Hopp

### Skranke

### Bom

### Frittstående

## Medaljeoversikt

## Se også
* Europamesterskapet i turn 1971 for herrer

## Kilder
*  8. Turn-Europameisterschaften der Frauen 1971 in Minsk, Sowjetunion  IfoSta.de, besøkt 7. august 2018
Paul Kretschmer

**Paul Kretschmer** (født 2. mai 1866 i Berlin, død 9. mars 1956 i Wien) var en tysk språkforsker som undersøkte de indoeuropeiske språkenes forhistorie og innbyrdes vekselvirkninger, og viste hvordan disse ble påvirket av ikke-indoeuropeiske språk, som for eksempel etruskisk.

## Referanser
Banská Bystrica (region)

**Banská Bystrica** (slovakisk *Banskobystrický kraj*) er en av Slovakias åtte administrative regioner, og ligger i landets sørlige del. Regionen har et areal på 9&nbsp;455&nbsp;km², og en befolkning på 660&nbsp;563 innbyggere (2011). Regionens hovedstad er Banská Bystrica og består av tretten distrikter (*okresy*).

I dette distriktet finner man også grottene i Slovakisk karst (delvis i Ungarn).

## Demografi

## Referanser


## Eksterne lenker
*
Virtuell hukommelse

**Virtuell hukommelse**, eller **virtuelt minne**, er en teknikk som gir dataprogrammer inntrykk av at de har tilgang til en kontinuerlig mengde RAM, mens deres benyttede minne i virkeligheten er fragmentert i datamaskinens fysiske hukommelse, og endog kan overstige den mengde hukommelse som finnes i datamaskinen. Dersom programmene krever mer RAM enn datamaskinen har, simulerer operativsystemet RAM ved å benytte deler av harddisken til dette formålet.

Overføring av data mellom harddisken og det fysiske minnet kalles *swapping*, og kan skje på to måter:

* Fragmentene som flyttes mellom RAM og harddisken har variabel størrelse. Dette kalles minnesegmentering, og ble benyttet av operativsystemene Multics og OS/2 versjon 1.x.
* Fragmentene er like store, som regel 4 Kb. Dette kalles sideveksling, der hvert fragment kalles en side. UNIX og de fleste moderne operativsystemer benytter denne metoden.
Royal Oak

**Royal Oak** er en by i Oakland County i den amerikanske delstaten Michigan. Royal Oak ble grunnlagt som en landsby i 1891 og fikk bystatus i 1921. Navnet kommer fra en av den territoriale guvernøren Lewis Cass landoppmålingsekspedisjoner i 1819. Et tre minte Cass om den kongelige eik der kong Karl II av England gjemte seg for parlamentarianerne etter slaget ved Worcester.

I dag er byen full av restauranter, frisørsalonger og spesisalistbutikker av ymse slag, og sentrum utgjør det mest omfattende bykjernepregede område i hele Detroitområdet.

## Nærliggende byer
Royal Oak grenser til Pleasant Ridge, Ferndale og Hazel Park i sør, Berkley, Huntington Woods, Southfield og Beverly Hills i vest, Birmingham, Troy og Clawson i nord og
Madison Heights i øst.

## Kvikke fakta
* Jack White fra White Stripes møtte Meg White for første gang på baren Memphis Smoke der hun jobbet som bartender i to år.
* Tv-serien Ti tommeltotter med Tim Allen foregår i Royal Oak.
* Sykehuset William Beaumont Hospital ligger i Royal Oak.
* Detroit Zoo ligger i Royal Oak.
* Royal Oak amtrakstasjon er et stop på ruten Pontiac – Chicago som går via Detroit.
* Rapperen Eminem ble arrestert i Royal Oak i 2000 for ulovlig bæring av våpen.

## Personer fra Royal Oak
* Bruce Campbell
* Fader Charles Coughlin
* Pete Dawkins
* Carmella DeCesare
* John Ellis
* Paul Feig
* Dean Fertita
* Bill Freehan
* Glenn Frey – medlem av bandet Eagles.
* Kevin Carrico
* Chris Gore
* Judith Guest
* Abraham Hoagland
* Jack Kevorkian
* Sam Raimi – regissør av Evil Dead- og spidermanfilmene.

## Referanser


## Eksterne lenker
* 
* (en) Downtown Royal Oak
Bedřich Hrozný

**Bedřich (Friedrich) Hrozný** (født 6. mai 1879 i Lysá nad Labem i Böhmen, dengang en del av Østerrike-Ungarn, død 12. desember 1952 i Praha i Tsjekkoslovakia) var en tsjekkisk orientalist og språkforsker. Han dechiffrerte det gamle hettittiske språket, identifiserte det som et indoeuropeisk språk og la grunnlaget for hettittologien. Skjønt han var tsjekker, offentliggjorde han verkene sine på tysk eller fransk.

I 1906 fant en tysk ekspedisjon de hettittiske kongenes arkiver i Hattusa i Anatolia, skrevet med kileskrift, men på et ukjent språk. I 1917 offentliggjorde Hrozný en dechiffrering av språket og dets grammatikk, og viste at det var et indoeuropeisk språk. I 1925 oppdaget han tusen kileskrifttavler med kontrakter og brev som hadde tilhørt assyriske handelsmenn. Siden forsøkte han å dechiffrere den hieroglyttiske skriften som ble brukt av hettittene og andre skrifttyper fra India og Kreta, uten å lykkes.

## Referanser
Albrecht Götze

**Albrecht Götze** (født 11. januar 1897 i Leipzig, død 1971 i Garmisch) var en tysk orientalist. Han var professor i semittiske språk og orientalistikk ved universitetet i Marburg, og beskjeftiget seg særlig med hettittene. Han flyttet fra Tyskland etter nazistenes maktovertagelse i 1933. Han flyttet først til København og Oslo, siden i USA. Under tiden i USA beskjeftiget han seg særlig med akkadisk og babylonsk historie.

Han deltok som soldat under første verdenskrig og ble såret flere ganger. Han ble under krigen forfremmet til løytnant.

## Referanser
Marfa

**Marfa** er en amerikansk by beliggende i fjerne Vest-Texas ørken i Sørvest-USA. Byen er fylkessete for Presidio County, og hadde under folketellingen 2010  1&nbsp;981 innbyggere. Samlet areal er 4,1 kvadratkilometer.

## Navnet
Byen oppgis gjerne å ha blitt oppkalt etter den litterære skikkelsen *Marfa Petrovna Svidrigailova*, en bifigur i Dostojevskijs bok *[[Forbrytelse og straff]]* (1866). Men etymologen Barry Popik har påvist at Marfa er oppkalt etter Marfa Strogoff, en rollefigur i Jules Vernes roman *[[Tsarens kurér]]* (1876) og teaterbearbeidelsen av den. Opprinnelsen ble rapportert i *[[Galveston Daily News]]* 17. desember 1882 etter at jernbanestasjonen i Marfa ble grunnlagt, men før Marfa fikk postkontor i 1883.

## Beskrivelse
Marfa ble grunnlagt i begynnelsen av 1880-årene som jernbanevannstoppested og vokste raskt i 1920-årene. Marfa Army Air Field (Fort D. A. Russell) var beliggende øst for byen under den andre verdenskrig. Flere tusener piloter ble trent der frem til stengningen i 1945. Basen ble dessuten anvendt som treningssted for USAs armés Chemical mortar batallions.

I dag er Marfa et turistmål, beliggende mellom Davis Mountains samt Big Bend National Park. Attraksjonene innbefatter den historiske arkitekturen og klassiske texanske bytorg, moderne kunst, sveveflyving og Marfa lights, som alt fascinerer ikke minst for byens beliggenhet ute i Chihuahuaørkenen, som er nordamerikas største ørken.

Marfa har siden 1970-årene utviklet seg til å bli en kunstnerby, etter at den amerikanske billedhuggeren Donald Judd slo seg ned der.

Handbook of Texas slår fast at hustruen til en jernbanesjef etter sigende foreslo navnet «Marfa» etter en person i Fjodor Dostojevskijs *[[Brødrene Karamasov]]*, som hun leste.

## Filmer
I to måneder i 1956 ble filmen *[[Giganten (1956)|Giganten]]* innspilt i Marfa. Byen, som ikke har en egen kino, var i 2008 innblandet i seksten Oscar-nominasjoner.

Såvel *[[There Will Be Blood]]* som *[[No Country for Old Men]]* ble innspilt i Marfa, først og fremst på grunn av de øde omgivelsene.

1. mai&ndash;5. mai 2008 ble den første årlige Marfa Film Festival avholdt.

## Referanser


## Eksterne lenker
*
Johannes Friedrich

**Johannes Friedrich** (født  27./28. august 1893, død 12. august 1972) var en tysk hettittolog. Han var professor ved universitetet i Leipzig fra 1929 og ved universitetet i Berlin fra 1950. Han offentliggjorde *Hethitisches Elementarbuch* (1940) og *Kurzgefasstes Hethitisches Wörterbuch* (1966).

## Referanser
Jerzy Kuryłowicz

**Jerzy Kuryłowicz** (født 26. august 1895 i Stanisławów, den gang i Østerrike-Ungarn, nå Ivano-Frankivsk i Ukraina, død 28. januar 1978 i Kraków) var en polsk språkforsker som studerte de indoeuropeiske språkene. Han var professor ved universitetene i Lemberg, Wrocław og Kraków, og er berømt for å ha påvist at hettittisk hadde en laryngal-lyd der hvor Ferdinand de Saussures laryngalteori hadde postulert at de skulle være.

## Referanser
EM i turn for kvinner 1975

Det tiende **[[europamesterskapet i turn]]** ble arrangert i 1975, i Skien i Norge. 

## Resultater
### Individuell mangekamp
*Obs:* Hopp (**VT**), skranke (**UB**), bom (**BB**), frittstående (**FX**).

### Hopp

### Skranke

### Bom

### Frittstående

## Medaljeoversikt

## Se også
*Europamesterskapet i turn 1975 for herrer

## Kilder
*  10. Turn-Europameisterschaften der Frauen 1975 in Skien, Norwegen  IfoSta.de, besøkt 7. august 2018
Fylkesvei 5706

**Fylkesvei 5706** går mellom Grotle og Struen i Bremanger kommune. Veien er 5,1&nbsp;km lang.

Frem til 2019 hadde veien betegnelsen fylkesvei 571 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Hawker 800

**Hawker 800** er et mellomstort tomotors sivilt jetfly, en såkalt *[[business jet]]*. Den er utviklet av British Aerospace og produseres nå av Hawker Beechcraft.

Den ble utviklet som en forbedring av de Havilland 125, og hadde jomfruturen sin i 1983.

## Variasjoner
***Hawker 750**
***Hawker 800**
***Hawker 800XP**
***Hawker 850XP**
***Hawker 900XP**
***U-125**
***RC-800**

## Eksterne lenker
*
Pål Sverre Hagen

**Pål Sverre Valheim Hagen** (født 1980) er en norsk skuespiller. Han har sin utdannelse fra Teaterhøgskolen i Oslo. Han har vunnet Amanadaprisen for beste mannlige skuespiller tre ganger.

## Bakgrunn og virke
Hagen hadde sin debut som skuespiller ved Det Norske Teatret i *[[Bikubesong]]* av Frode Grytten i 2003. Samme år spilte han den ene tittelrollen i *[[Herr Bima og herr Bramati]]* av Tord Akerbæk. I 2004 hadde han hovedrollen i *[[Skråninga]]* av Carl Frode Tiller. Han har også spilt tittelrollene i *[[Ivanov (Anton Tsjekhov)|Ivanov]]* av Anton Tsjekhov og i *Raskolnikov*, en dramatisering av Fjodor Dostojevskijs *[[Forbrytelse og straff]]* på Hålogaland Teater.

Fra 2006 er Hagen ansatt ved Det Norske Teatret. Herfra kan nevnes roller i *[[Verdas mest forelska par]]*, *[[Få meg på, for faen!]]* og *[[Ingen skriver til obersten|Ingen skriv til obersten]]* og *[[Henrik IV (skuespill)|Henrik IV]]*. I 2010 spilte han Edmund Tyrone i Riksteatrets oppsetning av *[[Lang dags ferd mot natt]]*. Pål Sverre Valheim Hagen har vunnet Heddaprisen i 2007, Kanonprisen 2008, Kanonprisen 2009, Amandaprisen 2013, Gullruten 2017, Amandaprisen 2022 og Amandaprisen 2023. 

Sommeren 2013 spilte han i sitt første historiespill i *[[Herøyspelet Kongens Ring|Kongens Ring]]* i Herøy på Sunnmøre. Han hadde da hovedrollen som Kong Olav Haraldson (Olav den hellige)

Hagen er sønn av avistegneren Roar Hagen.

## Filmografi
### Filmer

### TV-serier

## Priser og nominasjoner
* Heddaprisen 2007 – beste mannlige biroller som Bjørn Disel i *[[Verdas mest forelska par]]* og hanen i *[[Ingen skriv til obersten]]*
* Kanonprisen 2008 – beste mannlige hovedrolle – *[[deUSYNLIGE]]*
* Kanonprisen 2009 – beste birolle – *[[Jernanger]]*
* Nominert til Gullruten 2012 – beste mannlige skuespiller - *[[Buzz Aldrin, hvor ble det av deg i alt mylderet? (TV-serie)|Buzz Aldrin, hvor ble det av deg i alt mylderet?]]*
* Nominert til Kanonprisen 2013 – beste mannlige hovedrolle – *[[Kon-Tiki (spillefilm)|Kon-Tiki]]*
* Amandaprisen 2013 – beste mannlige skuespiller – *[[Kon-Tiki (spillefilm)|Kon-Tiki]]*
* Nominert til Amandaprisen 2014 – beste mannlige skuespiller – *[[Kraftidioten]]*
* Gullruten 2017 – beste mannlige skuespiller - *[[Valkyrien (TV-serie)|Valkyrien]]*
* Nominert til Amandaprisen 2021 – beste mannlige skuespiller - *[[Dianas bryllup]]*
* Amandaprisen 2022 – beste mannlige skuespiller – *[[The Middle Man]]*
* Haugesund Walk of Fame 2022
* Amandaprisen 2023 – beste mannlige skuespiller – *[[Krigsseileren]]*
* Nominert til Gullruten 2024 – beste skuespiller birolle drama – *[[Krigsseileren]]*

## Referanser


## Eksterne lenker
* 
*  Pål Sverre Valheim Hagen hos Filmweb
*